，山西巡抚徐绍吉屡以病请，部复，许之。五年四月，起升原任山西巡抚徐绍吉为户部左侍郎。六年闰六月，福建道御史李灿然疏参户部侍郎徐绍吉、职方郎中郑履祥窜入冯铨之幕，甘心依附，无非以铨能侵票拟之权，擅翻天之手，如吴殿邦横参巡方之公祖，则不难逐陈保泰以快其私，亓诗教欲锄异己之正人，则不难驱李征仪、蔡国用以劝其驾。今冰山溃矣，绍吉等淟涊就列，能无愧于心哉。得旨：徐绍吉患得热中，投身去辅，营谋要地，尽丧生平，着冠带闲住。郑履祥夙附权门，今夸入幕，驱除同辈，绾符职方；吴殿邦多事居乡，横参公祖，立逐豸绣，以快己私，都着削籍